钦定古今图书集成/明伦汇编/官常典/第647卷 > 刘从益
## 钦定古今图书集成/明伦汇编/官常典/第647卷 > 刘从益

按《金史》本传：“从益，字云卿，浑源人。登大安元年进士
第，累官监察御史。坐与当路辨曲直，得罪去。久之，起
为叶县令。修学励俗，有古良吏风。叶自兵兴，户减三
之一，田不毛者万七千亩有奇，其岁入七万石如故从益请于大司农，为减一万，民甚赖之，流亡归者四
千馀家。未几被召，百姓诣尚书省乞留，不听。入授应”
奉翰林文字。逾月，以疾卒，年四十四。《叶人》闻之，以“端
午罢酒”，为位而哭，且立石颂德，以致哀思。